Kappklippegrevling

se inndeling!

Kappklippegrevling (Procavia capensis) er eneste nålevende art i slekten Procavia, som videre inngår i klippegrevlingfamilien (Procaviidae). Arten er utbredt i Afrika, på Den arabiske halvøy og såvidt i Midtøsten. Arten er ifølge IUCN livskraftig.

Taksonomi 
Tidligere regnet man med flere arter til slekten Procavia, men disse regnes nå som konspesifike med P. capensis. Inntil 17 underarter anerkjennes mer eller mindre, men mange har tvilsom status og vil neppe overleve en ny revidering gruppen med klippegrevlinger (Hyracoidea). Det finnes også omkring 65 synonymer til disse underartene.

Biologi 
Burton (1941) hevdet at kappklippegrevlingen målte 39,5–58 cm og veide 1,8–5,4 kg, en slik variasjon synes tvilsom i dag. Arten er et småvokst, men tettbygd pattedyr, som i snitt normalt veier cirka 3,6–4,3 kg. Kjønnsdimorfisme eksisterer i noen grad, men er ikke utpreget. Hannen blir noe større enn hunnen. Utseendet er nærmest kaninlignende, men klippegrevlinger har korte, runde ører og svært korte lemmer, samt kun en rudimentær hale. Øvre deler av kroppen har tett og my brungrå pels, mens flankene er bleke i fargen og underdelene er kremaktige. Ryggen varierer i farge, i oransje, svart eller gul.

Inndeling 
Inndelingen følger i hovedsak IUCN Red List of Threatened Species, version 2022-1, men med tillegg av én nyoppdaget art, i henhold til Oates et al. (2022).

 Afrotheria, afrodyr
 Paenungulata
 Hyracoidea, klippegrevlinger
 Procaviidae, klippegrevlingfamilien
 Dendrohyrax, treklippegrevlinger
 D. arboreus, sørtreklippegrevling
 D. validus, østtreklippegrevling
 D. interfluvialis, (benintreklippegrevling eller bjeffetreklippegrevling)
 D. dorsalis, vesttreklippegrevling
 Heterohyrax
 H. brucei, flekklippegrevling
 Procavia
 P. capensis, kappklippegrevling
 P. c. antineae, Algerie
 P. c. bamendae, Sørvest-Kamerun
 P. c. capensis, Kapp det gode håp i Sør-Afrika og Namibia
 P. c. capillosa, de vestlige Balefjellene i Etiopia
 P. c. erlangeri, Somalia
 P. c. habessinicus, Nordvest-Etiopia og Arabia
 P. c. jacksoni, Sentral-Kenya
 P. c. jayakari, Nordvest-Saudi-Arabia
 P. c. johnstoni, Sental- og Sør-Malawi
 P. c. kerstingi, langs riksgrensen mellom Togo–Benin
 P. c. mackinderi, Sentral-Kenya
 P. c. matschiei, Nord-Tanzania
 P. c. pallida, Nord-Somalia
 P. c. ruficeps, Nordøst-Sudan og Sør-Sahara
 P. c. scioanus, Sentraløst-Etiopia
 P. c. sharica, Sentral-Tsjad
 P. c. syriacus, Syria? og kanskje Libanon
 P. c. welwitschii, fra Kaokoveld i Sørvest-Angola–Namibia

Referanser

Eksterne lenker 
 

Afrikas pattedyr
Asias pattedyr